Lucius Quinctius L.f. Cincinnatus

Lucius Quinctius L.f. Cincinnatus (nescimus, quando natus quandove mortuus sit) senator Romanus saeculi quinti a.C.n. fuit.

Familia
Pater eius Lucius Quinctius Cincinnatus bis dictator ac consul suffectus anni 460 a.C.n. erat. Filius eius Titus Quinctius L.f. Poenus Cincinnatus inter alia consulatum anni 431 a.C.n. administravit.

Cursus honorum
Ipse Lucius anno 438 a.C.n. primo Tribunus militum consulari potestate fuit, una cum Mamerco Aemilio Mamercino et Lucio Iulio Iullo erat. In horum magistratu Fidenae, colonia Romana, ad Lartem Tolumnium ac Veientes defecerunt, ut Titus Livius rettulitab urbe condita IV 17,1. Anno 425 a.C.n. iterum tribunus militum consulari potestate creatus cum Lucio Furio Medullino, Aulo Sempronio Atratino et Lucio Horatio Barbato. Eo anno indutiae cum Veientibus et Aequis constituta suntop. cit. IV 35. Anno 420 a.C.n. ter tribunus cum Lucio Furio Medullino, Aulo Sempronio Atratino et Marco Manlio Vulsone electus estop. cit IV 44. Neque absurdum videtur, ut frater eius Titus Quinctius L.f. Poenus Cincinnatus annis 425 et 420 tribunatum administravitDer Neue Pauly, Stuttgardiae 1999, T. 10, c. 707

Notae

Categoria:Nati saeculo 5 a.C.n.
Categoria:Senatores
Cincinnatus, Lucius
Categoria:Tribuni militum consulari potestate
Categoria:Mortui saeculo 5 a.C.n.